钦定古今图书集成/明伦汇编/交谊典/第007卷 > 朱子语类 > 《力行》
## 钦定古今图书集成/明伦汇编/交谊典/第007卷 > 朱子语类 > 《力行》

问：“人伦不及师，何也？”曰：“师之义，即朋友而分，则与君
父等。朋友多而师少，以其多者言之。”又问：“服中不及
师，何也？”曰：“正是难处。若论其服，则当与君父等，故《礼》
谓‘若丧父而无服’。又曰：‘平居则绖’。”

李问《人伦不及师》。曰：“师与朋友同类，而势分等于君
父，唯其所在而致死焉。”